**GHID PRIVIND OPERAȚIUNILE ECONOMICO-FINANCIARE**

**DERULATE LA NIVELUL ADR-URILOR, ÎN VEDEREA GESTIONĂRII FONDURILOR EXTERNE NERAMBURSABILE AFERENTE PERIOADEI DE PROGRAMARE 2021 – 2027**

CUPRINS

**Capitolul** **1. Înregistrarea sumelor primite de la Autoritatea de Certificare și Plată**

**Capitolul 2. Înregistrarea plăților către beneficiari și validarea cheltuielilor de către AM**

2.1. Acordarea și recuperarea prefinanțării

2.2. Rambursarea cheltuielilor către beneficiari din fonduri UE

2.3. Rambursarea cheltuielilor către beneficiari din cofinanțarea de la bugetul statului

2.4. Plata cheltuielilor rambursabile din fonduri UE și cofinanțate de la bugetul de stat, cuprinse în cererea de plată primită de la beneficiari și efectuarea regularizării sumelor plătite cu cererea de rambursare aferentă cererii de plată

2.5. Recuperarea sumelor rambursate beneficiarilor din fonduri UE și cofinanțare de la bugetul statului și a dobânzilor/penalităților de întârziere, pentru neachitarea la termen a obligațiilor stabilite prin titlul de creanță, dacă este cazul.

2.6. Finanțarea altor cheltuieli decât cele eligibile la nivelul programului operațional

2.7. Plăți aferente instrumentelor financiare

**Capitolul 3. Înregistrarea comisioanelor bancare în situația în care acestea vor fi percepute de către Trezorerie/bancă comercială pentru conturile de disponibilități**

**Capitolul 4. Înregistrarea dobânzilor bancare în situația în care acestea vor fi acordate de către Trezorerie/bancă comercială pentru conturile de disponibilități**

**Capitolul 5. Închiderea conturilor de cheltuieli la sfârșitul perioadei în vederea stabilirii rezultatului patrimonial, aferente disponibilităților fondurilor externe nerambursabile și fondurilor de la bugetul de stat**

**Capitolul 6. Închiderea conturilor de venituri la sfârșitul perioadei în vederea stabilirii rezultatului patrimonial, aferente disponibilităților fondurilor externe nerambursabile și fondurilor de la bugetul de stat**

INTRODUCERE

Potrivit Ordonanţei de urgenţă a Guvernului nr. 122 din 29 iulie 2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, agenţiile pentru dezvoltare regională (ADR), organizate potrivit Legii nr. 315/2004 privind dezvoltarea regională în România, cu modificările și completările ulterioare, au calitatea de autorităţi de management (AM).

Agenţiile pentru dezvoltare regională sunt organisme neguvernamentale, nonprofit, de utilitate publică, cu personalitate juridică, care acţionează în domeniul specific dezvoltării regionale și sunt constituite în baza prevederilor Legii nr. 151/1998 privind dezvoltarea regională în România (abrogată la data intrării în vigoare a Legii nr. 315/2004 privind dezvoltarea regională în România).

Prin Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă au fost stabilite sumele care se asigură din bugetul de stat prin bugetul Ministerului Finanțelor, în cazul programelor regionale pentru care agențiile pentru dezvoltare regională au calitatea de autorități de management.

Prin Hotărârea Guvernului nr. 829/2022 pentru aprobarea Normelor metodologice de aplicare a prevederilor OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă s-au stabilit următoarele:

-  modalitatea de derulare a fluxurilor financiare, asigurând astfel cadrul necesar pentru implementarea proiectelor finanțate din fonduri europene pentru perioada de programare 2021-2027 alocate României din fondurile prevazute de OUG nr. 133/2021;

- mecanismul de programare bugetară a sumelor aferente fondurilor europene şi a contribuției publice naționale totale;

- modalitatea de cuprindere a creditelor de angajament şi a creditelor bugetare necesare implementării proiectelor în bugetele beneficiarilor finanțați integral sau parțial de la bugetul de stat, precum și pentru cei finanțați din bugetele locale;

-  prevederi specifice aplicabile fluxurilor financiare pentru programele regionale (PR) în perioada 2021-2027;

 - conturile aferente derulării fondurilor europene și a contribuției publice naționale totale.

Pentru a răspunde obiectivelor cuprinse în actul normativ menționat și pentru a veni în sprijinul Agențiilor pentru Dezvoltare Regională, în calitate de Autorități de management s-a elaborat prezentul ghid referitor la tratamentul contabil aferent operațiunilor economice și financiare derulate la nivelul Agențiilor pentru Dezvoltare Regională, în calitate de Autorități de management pentru POR 2021-2027.

Monografia prezentată în continuare nu este exhaustivă, dată fiind multitudinea operaţiunilor care au loc în practică.

La contabilizarea operaţiunilor economico - financiare trebuie avute în vedere atât documentele şi clauzele contractuale care stau la baza operaţiunilor, cât şi reglementările contabile în vigoare.

În ceea ce priveşte tratamentul fiscal al operațiunilor derulate, menționăm că acesta este cel prevăzut de Codul fiscal.

Precizăm, de asemenea, că în toate cazurile se va urmări respectarea legislaţiei care reglementează anumite aspecte economico - financiare.

Agențiile pentru Dezvoltare Regională aplică pentru înregistrarea în contabilitate Reglementările contabile pentru persoanele juridice fără scop patrimonial, aprobate prin Ordinul ministrului finanțelor publice nr. 3.103/2017, cu modificările și completările ulterioare.

În conformitate cu prevederile art. 10 alin. (1) din Legea contabilităţii nr. 82/1991, republicată, cu modificările și completările ulterioare, răspunderea pentru organizarea şi conducerea contabilităţii revine administratorului sau altei persoane care are obligaţia gestionării entităţii respective.

***Capitolul 1. Înregistrarea sumelor primite* *de la Autoritatea de Certificare și Plată***

1.1. Înregistrarea încasării sumei reprezentând prefinanțare din fonduri UE, în baza documentelor aferente acestei operațiuni, respectiv Cererea de fonduri, Extrasul de cont.

Atât pentru conturile la bancă, cât și pentru conturile de creditori diverși se pot crea analitice distincte reprezentând prefinanțare:

|  |  |  |
| --- | --- | --- |
| **5121**„Conturi curente la bănci” | **=** | **462**„Creditori diverși” |

1.2. Înregistrarea încasării sumei reprezentând rambursare/plată din fonduri UE, în baza documentelor aferente acestei operațiuni, respectiv Cererea de fonduri, Extrasul de cont (se pot crea analitice distincte fonduri UE rambursare/plată):

|  |  |  |
| --- | --- | --- |
| **5121**„Conturi curente la bănci”  | **=** | **462**„Creditori diverși”  |

1.3. Înregistrarea încasării sumei reprezentând rambursare/plată din fonduri de la bugetul statului, în baza documentelor aferente acestei operațiuni, respectiv Cererea de fonduri, Extrasul de cont (se pot crea analitice distincte cofinanțare de la bugetul statului rambursare/plată):

|  |  |  |
| --- | --- | --- |
| **5121**„Conturi curente la banci” | **=** | **462**„Creditori diverși” |

1.4. Înregistrarea încasării sumei corespunzătoare cheltuielilor neeligibile din fonduri de la bugetul statului, în baza documentelor aferente acestei operațiuni, respectiv Cererea de fonduri, Extrasul de cont (se pot crea analitice distincte fonduri bugetul statului cheltuieli neeligibile):

|  |  |  |
| --- | --- | --- |
| **5121**„Conturi curente la bănci” | **=** | **462**„Creditori diverși” |

***Capitolul 2. Înregistrarea plăților către beneficiari și validarea cheltuielilor de către AM***

2.1. Acordarea și recuperarea prefinanțării

2.1.1. Acordarea prefinanțării

Înregistrarea plății către beneficiar a sumei reprezentând prefinanțarea, în baza documentelor aferente acestei operațiuni, respectiv Nota de autorizare a plății prefinanțării și Extrasul de cont. Pentru contul de debitori reprezentând avansuri acordate beneficiarilor - prefinanțare – se pot crea analitice distincte (pe tipuri de beneficiari și coduri SMIS).

|  |  |  |
| --- | --- | --- |
| **461**„Debitori diverși” | = | **5121**„Conturi la bănci în lei” |

2.1.2. Recuperarea prefinanțării acordate - rămasă de justificat la sfârșitul perioadei de implementare a proiectului sau în cazul nerespectării prevederilor art. 18 alin. (7) din OUG nr. 133/2021

2.1.2.1. Constituirea, în baza deciziei de recuperare a prefinanțării, a obligației de plată a dobânzilor/penalităților pentru neachitarea la termen a obligaţiilor stabilite prin titlul de creanţă, dacă este cazul (pe tipuri de beneficiari și coduri SMIS):

|  |  |
| --- | --- |
| **461**„Debitori diverși” | **462**„Creditori diverși” |

2.1.2.2. Înregistrarea încasării de la beneficiar, în contul de disponibil (se poate crea analitic distinct - debite recuperate), a debitului constituit (pe tipuri de beneficiari și coduri SMIS), reprezentând prefinanțare nejustificată și a penalităților calculate (pe tipuri de beneficiari și coduri SMIS), după caz, în baza Extrasului de cont:

|  |  |  |
| --- | --- | --- |
| **5121**„Conturi la bănci în lei” | **=** | **461**„Debitori diverși” |

2.1.2.3. Reîntregirea contului de disponibil din prefinanțare cu debitul recuperat și penalitățile de întârziere calculate, după caz, în vederea continuării finanțării programului:

|  |  |  |
| --- | --- | --- |
| **581**„Viramente interne” | **=** | **5121**„Conturi la bănci în lei” |
| **5121**„Conturi la bănci în lei” | **=** | **581**„Viramente interne” |

2.2. Rambursarea cheltuielilor către beneficiari din fonduri UE

2.2.1. Înregistrarea sumei din fonduri UE solicitată de beneficiar prin cererea de rambursare a cheltuielilor, în baza documentelor aferente acestei operațiuni, respectiv Cererea de rambursare, Nota contabilă:

|  |  |  |
| --- | --- | --- |
| **4482**„Alte creanţe privind bugetul statului” | **=** | **462**„Creditori diverși” |

2.2.2. Corectarea sumelor datorate beneficiarilor, ca urmare a autorizării cererilor de rambursare - în roșu, în baza documentelor aferente acestei operațiuni, respectiv Nota de autorizare, Nota contabilă:

|  |  |  |
| --- | --- | --- |
| **4482**„Alte creanţe privind bugetul statului”  | **=** | **462**„Creditori diverși” |

2.2.3. Deducerea prefinanțării acordate din suma autorizată conformă cererii de rambursare, în baza documentelor aferente acestei operațiuni, respectiv Nota de autorizare, Nota contabilă

|  |  |
| --- | --- |
| **462**„Creditori diverși” | **461**„Debitori diverși” |

2.2.3. Virarea sumelor datorate beneficiarilor, în baza documentelor aferente acestei operațiuni, respectiv Extrasul de cont:

|  |  |  |
| --- | --- | --- |
| **462**„Creditori diverși” | **=** | **5121**„Conturi la bănci în lei” |

2.2.5. Înregistrarea sumelor validate în vederea transmiterii către ACP, în baza documentelor aferente acestei operațiuni, respectiv Notele contabile generate:

|  |  |  |
| --- | --- | --- |
| **462**„Creditori diverși” | **=** | **4482**„Alte creanţe privind bugetul statului”  |

2.2.6. Corectarea sumelor validate de AM ca urmare a transmiterii de către ACP a cererii de plată la CE - returnare sume de către ACP - în roșu, în baza documentelor aferente acestei operațiuni, respectiv Nota contabilă generată pe baza informațiilor din MySMIS:

|  |  |  |
| --- | --- | --- |
| **462**„Creditori diverși” | **=** | **4482**„Alte creanţe privind bugetul statului” |

2.3. Rambursarea cheltuielilor către beneficiari din cofinanțarea de la bugetul statului

2.3.1. Înregistrarea sumei din cofinanțare de la bugetul statului solicitată de beneficiar prin cererea de rambursare a cheltuielilor, în baza documentelor aferente acestei operațiuni, respectiv Cererea de rambursare, Nota contabilă

- Înregistrarea sumelor datorate beneficiarilor din cofinanțarea de la bugetul statului:

|  |  |  |
| --- | --- | --- |
| **4482**„Alte creanţe privind bugetul statului” | **=** | **462**„Creditori diverşi” |

2.3.2. Corectarea sumelor datorate beneficiarilor, ca urmare a autorizării cererilor de rambursare - în roșu

- Înregistrarea diminuării sumei din cofinanțarea de la BS datorate beneficiarilor ca urmare a constatării unor cheltuieli neeligibile sau a aplicării de corecții financiare în baza documentelor aferente acestei operațiuni, respectiv Nota de autorizare, Nota contabilă:

|  |  |  |
| --- | --- | --- |
| **4482**„Alte creanţe privind bugetul statului” | **=** | **462**„Creditori diverşi” |

2.3.3. Deducerea prefinanțării acordate din fonduri UE din suma aferentă cofinanțării de la bugetul statului, autorizată în cererea de rambursare finală (în cazul în care suma aferentă fondurilor UE autorizate în ultima cerere de rambursare sunt insuficiente pentru deducerea în totalitate a prefinanțării acordate)

- Înregistrarea reținerii prefinanțării din cererea de rambursare finală, în baza documentelor aferente acestei operațiuni, respectiv Nota de autorizare, Nota contabilă

|  |  |
| --- | --- |
| **462** „Creditori diverși”  | **461**"Debitori diverși"  |

2.3.4. Virarea sumelor datorate beneficiarilor

- Înregistrarea plății către beneficiari a sumelor aferente cererii de rambursare - cofinanțare de la bugetul statului, în baza documentului aferent acestei operațiuni, respectiv Extrasul de cont:

|  |  |  |
| --- | --- | --- |
| **462**„Creditori diverşi” | **=** | **5121**„Conturi la bănci în lei” |

2.3.5. Reîntregirea contului de disponibil din prefinanțare cu suma reținută din cofinanțarea de la bugetul statului

- Înregistrarea virării sumelor în contul de disponibil aferent prefinanțării a sumei reținute din cofinanțarea de la bugetul statului prin cererea de rambursare finală, în baza documentelor aferente acestei operațiuni, respectiv Nota de autorizare, Nota contabilă, Extrasul de cont:

|  |  |  |
| --- | --- | --- |
| **581** „Viramente interne” | **=** | **5121**„Conturi la bănci în lei” |
| **5121**„Conturi la bănci în lei” | **=** | **581**  „Viramente interne” |

2.3.6. Înregistrarea cofinanțării de la BS validată de AM în baza documentelor specifice acestei operațiuni, respectiv Nota contabilă generată pe baza informațiilor din MySMIS:

|  |  |  |
| --- | --- | --- |
| **462**„Creditori diverşi” | **=** | **4482**„Alte creante privind bugetul statului” |

2.3.7. Corectarea sumelor validate de AM ca urmare a transmiterii de către ACP a cererii de plată la CE - returnare sume de către ACP - în roșu

- Înregistrarea sumei aferente cofinanțării de la bugetul statului returnată de ACP ca urmare a constatării unor nereguli intervenite între data validării cheltuielilor de către AM și data transmiterii cererii de plată la CE, în baza documentului aferent acestei operațiuni, respectiv Nota contabilă generată pe baza informațiilor din MySMIS:

|  |  |  |
| --- | --- | --- |
| **462**„Creditori diverşi” | **=** | **4482**„Alte creanțe privind bugetul statului” |

2.4. Plata cheltuielilor rambursabile din fonduri UE și cofinanțate de la bugetul de stat, cuprinse în cererea de plată primită de la beneficiari și efectuarea regularizării sumelor plătite cu cererea de rambursare aferentă cererii de plată

2.4.1. Înregistrarea plăților din fonduri UE - virarea sumelor din cererea de plată a beneficiarului, reprezentând cheltuieli rambursabile autorizate - fonduri UE, în baza documentelor aferente acestei operațiuni, respectiv Nota de autorizare a cererii de plată și Extrasul de cont:

|  |  |  |
| --- | --- | --- |
| **461**„Debitori diverși”  | **=** | **5121**„Conturi la bănci în lei”  |

2.4.2. Înregistrarea plăților din cofinanțarea de la bugetul de stat - virarea sumelor din cererea de plată a beneficiarului, reprezentând cheltuieli rambursabile autorizate - cofinanțare de la bugetul de stat, în baza documentelor aferente acestei operațiuni, respectiv Nota de autorizare a cererii de plată și Extrasul de cont:

|  |  |  |
| --- | --- | --- |
| **461**„Debitori diverși”  | **=** | **5121**„Conturi la bănci în lei”  |

2.4.3. Înregistrarea regularizării sumelor plătite aferente cererii de plată cu sumele autorizate în cererea de rambursare aferentă din fonduri UE și cofinanțare de la bugetul de stat, în baza documentelor aferente acestei operațiuni, respectiv Nota de autorizare a Cererii de Rambursare aferentă Cererii de Plată și Nota contabilă:

|  |  |  |
| --- | --- | --- |
| **462** „Creditori diverși”  | **=** | **461**„Debitori diverși”  |

Înregistrarea de mai sus se efectuează distinct pentru fondurile UE și pentru cofinanțarea de la bugetul statului.

2.4.4. Înregistrarea sumelor de recuperat acordate prin cererea de plată și nejustificate prin cererea de rambursare aferentă cererii de plată, din fonduri UE și cofinanțare de la bugetul de stat, în baza documentelor aferente acestei operațiuni, respectiv Notificarea, Decizia de recuperare și Nota contabilă

În cazul în care sumele de recuperat de la beneficiar, reprezentând cofinanțare de la bugetul de stat, au fost inițial plătite acestuia din cereri de fonduri transmise în anii precedenți celui în care a fost întocmit titlul de creanță, se va înregistra suma de recuperat - cofinanțare plătită beneficiarului în anii precedenți, în baza documentelor aferente acestei operațiuni, respectiv Decizia de recuperare și Nota contabilă:

|  |  |  |
| --- | --- | --- |
| **462** „Creditori diverși”  | **=** | **4481**„Alte datorii față de bugetul statului” |

2.4.5. Constituirea obligației de plată a dobânzilor/penalităților pentru neachitarea la termen a obligaţiilor stabilite prin titlul de creanţă, dacă este cazul

* Înregistrarea sumei de recuperat - dobânzi/penalități diferențe cereri de plată UE, dacă este cazul, în baza documentelor aferente acestei operațiuni, respectiv Decizia de recuperare și Nota contabilă:

|  |  |  |
| --- | --- | --- |
| **461**„Debitori diverși”  | **=** | **462** „Creditori diverși” |

* Înregistrarea sumei de recuperat - dobânzi/penalități diferențe cereri de plată cofinanțare (BS), în baza documentelor aferente acestei operațiuni, respectiv Decizia de recuperare și Nota contabilă:

|  |  |  |
| --- | --- | --- |
| **461**„Debitori diverși”  | **=** | **4481**„Alte datorii față de bugetul statului” |

2.4.6. Înregistrarea încasării de la beneficiar, în contul de disponibil din sume recuperate, a debitului constituit reprezentând sume nejustificate din cererea de plată (UE și BS) și a dobânzilor/penalităților de întârziere, în baza documentelor aferente acestei operațiuni, respectiv Extrasul de cont:

|  |  |  |
| --- | --- | --- |
| **5121**„Conturi la bănci în lei” | **=** | **461**„Debitori diverși” |

2.4.7. Înregistrarea reîntregirii contului de disponibil din fonduri UE cu debitul recuperat de la beneficiari și penalitățile de întârziere calculate, după caz, aferente fondurilor UE, în vederea continuării finanțării programului, în baza documentelor aferente acestei operațiuni, respectiv Extrasul de cont:

|  |  |  |
| --- | --- | --- |
| **581**„Viramente interne” | **=** | **5121**„Conturi la bănci în lei” |
| **5121**„Conturi la bănci în lei” | **=** | **581**„Viramente interne” |

2.4.8. Înregistrarea reîntregirii contului de disponibil din cofinanțarea de la bugetul de stat cu debitul recuperat de la beneficiari în vederea continuării finanțării programului, aferent unor plăți efectuate din sumele disponibile asigurate prin cereri de fonduri din anul curent, în baza documentelor aferente acestei operațiuni, respectiv Extrasul de cont:

|  |  |  |
| --- | --- | --- |
| **581**„Viramente interne” | **=** | **5121**„Conturi la bănci în lei” |
| **5121**„Conturi la bănci în lei” | **=** | **581**„Viramente interne” |

2.4.9. Înregistrarea virării la bugetul de stat (ani precedenți) a sumei aferente cofinanțării de la bugetul de stat plătită în ani precedenți, în baza documentelor aferente acestei operațiuni, respectiv Extrasul de cont:

|  |  |  |
| --- | --- | --- |
| **4481**„Alte datorii față de bugetul statului” | **=** | **5121**„Conturi la bănci în lei” |

2.4.10. Înregistrarea virării sumelor recuperate de la beneficiari la bugetul de stat reprezentând dobânzi/penalități de întârziere calculate la suma aferentă cofinanțării de la bugetul de stat, în baza documentelor aferente acestei operațiuni, respectiv Extrasul de cont:

|  |  |  |
| --- | --- | --- |
| **4481**„Alte datorii față de bugetul statului” | **=** | **5121**„Conturi la bănci în lei” |

2.5. Recuperarea sumelor rambursate beneficiarilor din fonduri UE și cofinanțare de la bugetul statului și a dobânzilor/penalităților de întârziere, pentru neachitarea la termen a obligațiilor stabilite prin titlul de creanță, dacă este cazul

2.5.1. Înregistrarea constituirii sumelor de recuperat din sumele rambursate beneficiarului, din fonduri UE, în baza documentelor aferente acestei operațiuni respectiv documentul constatator al debitului de recuperat, Nota contabilă:

|  |  |  |
| --- | --- | --- |
| **461**„Debitori diverși”  | **=** | **462** „Creditori diverși” |

Înregistrarea sumelor de recuperat - cofinanțare de la bugetul statului în baza documentelor aferente acestei operațiuni, respectiv document constatator al debitului de recuperat, Nota contabilă

Înregistrarea sumei ce urmează a fi recuperată, indiferent de anul plății acesteia:

|  |  |  |
| --- | --- | --- |
| **461**„Debitori diverși”  | **=** | **462** „Creditori diverși” |

În cazul în care sumele de recuperat de la beneficiar, reprezentând cofinanțare de la bugetul statului, au fost inițial plătite acestuia din cereri de fonduri transmise în anii precedenți celui în care a fost întocmit titlul de creanță, se va înregistra suma plătită în anii precedenți.

|  |  |  |
| --- | --- | --- |
| **462**„Creditori diverși”  | **=** | **4481**”Alte datorii față de bugetul statului” |

2.5.2. Compensarea debitelor de recuperat din fonduri UE și cofinanțare de la bugetul statului cu sumele datorate beneficiarului

* Înregistrarea reținerii debitului de recuperat din suma autorizată din cererea de rambursare - fonduri UE, în baza documentelor aferente acestei operațiuni, respectiv Nota de autorizare, Nota debit, Nota contabilă:

|  |  |  |
| --- | --- | --- |
| **462** „Creditori diverși”  | **=** | **461**„Debitori diverși”  |

* Înregistrarea reținerii debitului de recuperat din suma autorizată din cererea de rambursare – cofinanțare de la bugetul statului în baza documentelor aferente acestei operațiuni, respectiv Nota de autorizare, Nota debit, Nota contabilă:

|  |  |  |
| --- | --- | --- |
| **462** „Creditori diverși”  | **=** | **461**„Debitori diverși”  |

2.5.3. Înregistrarea încasării sumelor, în cazul în care acestea nu mai pot fi compensate cu sumele datorate – din fonduri UE și/sau cofinanțare de la bugetul statului, în baza documentului aferent acestei operațiuni, respectiv Extrasul de cont:

|  |  |  |
| --- | --- | --- |
| **5121**„Conturi la bănci în lei” | **=** | **462**„Creditori diverși” |

2.5.4. Repartizarea sumelor recuperate pe surse de finanțare - fonduri UE și cofinanțare de la bugetul statului

* Înregistrarea repartizării debitului din fonduri UE în baza documentelor aferente acestei operațiuni, respectiv documentul constatator al debitului de recuperat:

|  |  |  |
| --- | --- | --- |
| **462** „Creditori diverși”  | **=** | **461**„Debitori diverși”  |

* Înregistrarea repartizării debitului cofinanțare de la bugetul statului în baza documentelor aferente acestei operațiuni respectiv documentul constatator al debitului de recuperat:

|  |  |  |
| --- | --- | --- |
| **462** „Creditori diverși”  | **=** | **461**„Debitori diverși”  |

2.5.5. Reîntregirea conturilor de disponibil din fonduri UE și cofinanțare de la bugetul statului (plăți în an curent) cu sumele recuperate de la beneficiari în contul de recuperare debite

* Înregistrarea reîntregirii contului de disponibil din fonduri UE cu suma recuperată de la beneficiar în baza documentului aferent acestei operațiuni, respectiv Extrasul de cont:

|  |  |  |
| --- | --- | --- |
| **581**„Viramente interne” | **=** | **5121**„Conturi la bănci în lei” |
| **5121**„Conturi la bănci în lei” | **=** | **581**„Viramente interne” |

* Înregistrarea reîntregirii contului de disponibil din cofinanțare de la bugetul statului cu suma recuperată de la beneficiar în baza documentului aferent acestei operațiuni, respectiv Extrasul de cont - pentru plățile efectuate în anul curent, recuperate prin încasare:

|  |  |  |
| --- | --- | --- |
| **581**„Viramente interne” | **=** | **5121**„Conturi la bănci în lei” |
| **5121**„Conturi la bănci în lei” | **=** | **581**„Viramente interne” |

* Înregistrarea transferului sumelor recuperate de la beneficiari - BS (prin rețineri din Cererile de rambursare) la bugetul statului - ani precedenți, în baza documentului aferent acestei operațiuni, respectiv Extrasul de cont - pentru plățile efectuate în anii precedenți:

|  |  |  |
| --- | --- | --- |
| **4481**„Alte datorii față de bugetul statului” | **=** | **5121**„Conturi la bănci în lei” |

* Înregistrarea transferului sumelor recuperate prin încasare – BS, la bugetul statului, în baza documentului aferent acestei operațiuni, respectiv Extrasul de cont - pentru plățile efectuate în anii precedenți, recuperate prin încasare:

|  |  |  |
| --- | --- | --- |
| **4481**„Alte datorii față de bugetul statului” | **=** | **5121**„Conturi la bănci în lei” |

2.5.6. Constituirea obligației de plată a dobânzilor/penalităților pentru neachitarea la termen a obligațiilor stabilite prin titlul de creanță, dacă este cazul

* Înregistrarea sumelor de recuperat - dobânzi/penalități aferente fondurilor UE, în baza documentelor aferente acestei operațiuni, respectiv Decizia de recuperare, Nota contabilă:

|  |  |  |
| --- | --- | --- |
| **461**„Debitori diverși”  | **=** | **462** „Creditori diverși” |

* Înregistrarea sumelor de recuperat - dobânzi/penalități aferente- cofinanțării de la BS, în baza documentelor aferente acestei operațiuni, respectiv Decizia de recuperare, Nota contabilă:

|  |  |  |
| --- | --- | --- |
| **461**„Debitori diverși”  | **=** | **4481**„Alte datorii față de bugetul statului” |

2.5.7. Înregistrarea încasării de la beneficiar, în contul de disponibil din sume recuperate, a debitului constituit reprezentând dobânzi/penalități de întârziere aferente fondurilor UE și BS, în baza documentului aferent acestei operațiuni, respectiv Extrasul de cont:

|  |  |  |
| --- | --- | --- |
| **5121**„Conturi la bănci în lei” | **=** | **461**„Debitori diverși”  |

2.5.8. Reîntregirea contului de disponibil din fonduri UE cu penalitățile de întârziere calculate, după caz, aferente fondurilor UE, în vederea continuării finanțării programului

- Înregistrarea virării sumelor recuperate de la beneficiari în vederea continuării finanțării programului în baza documentului aferent acestei operațiuni, respectiv extras de cont:

|  |  |  |
| --- | --- | --- |
| **581**„Viramente interne” | **=** | **5121**„Conturi la bănci în lei” |
| **5121**„Conturi la bănci în lei” | **=** | **581**„Viramente interne” |

2.5.9. Virarea la bugetul de stat - alte venituri, a dobânzilor/penalităților de întârziere calculate la suma aferentă cofinanțării de la BS

- Înregistrarea virării sumelor recuperate de la beneficiari la bugetul de stat - dobânzi/penalități cofinanțare de la BS, în baza documentului aferent acestei operațiuni, respectiv Extrasul de cont:

|  |  |  |
| --- | --- | --- |
| **4481**„Alte datorii față de bugetul statului” | **=** | **5121**„Conturi la bănci în lei” |

2.6. Finanțarea altor cheltuieli decât cele eligibile la nivelul programului operațional

2.6.1. Finanțarea unor cheltuieli ale beneficiarilor, altele decât cele eligibile, conform art. 12 alin. (1) din OUG nr. 133/2021, după autorizarea acestora

2.6.1.1. Înregistrarea plății către beneficiar a cheltuielilor neeligibile autorizate în baza documentelor aferente acestei operațiuni, respectiv Nota de plată cheltuieli neeligibile din bugetul de stat și Extrasul de cont:

|  |  |  |
| --- | --- | --- |
| **462**”Creditori diverşi” | **=** | **5121**”Conturi la bănci în lei” |

2.6.1.2. Înregistrarea sumelor aferente cheltuielilor neeligibile de recuperat - în cazul în care este necesară restituirea acestora de către beneficiar - în baza documentelor aferente acestei operațiuni, respectiv documentul constatator al debitului de recuperat, Nota contabilă:

|  |  |  |
| --- | --- | --- |
| **461**„Debitori diverși”  | **=** | **462**„Creditori diverși” |

În cazul în care sumele de recuperat de la beneficiar, reprezentând cheltuieli neeligibile suportate de la bugetul de stat, au fost inițial plătite acestuia din cereri de fonduri transmise în anii precedenți în baza documentelor aferente, respectiv Decizia de recuperare sau Nota contabilă se înregistrează suma reprezentând cheltuielile neeligibile plătite în anii precedenți:

|  |  |  |
| --- | --- | --- |
| **462**„Creditori diverși” | **=** | **4481**„Alte datorii față de bugetul statului” |

2.6.1.3. Înregistrarea recuperării de la beneficiar, în contul de disponibil, a sumei aferente cheltuielilor neeligibile, în baza Extrasului de cont:

|  |  |  |
| --- | --- | --- |
| **5121**„Conturi la bănci în lei” | **=** | **461**„Debitori diverși” |

2.6.1.4. Înregistrarea pe baza Extrasului de cont a transferului sumelor aferente plăților efectuate în anii precedenți, recuperate de la beneficiar, în contul de venituri al bugetului de stat:

|  |  |  |
| --- | --- | --- |
| **4481**„Alte datorii față de bugetul statului” | **=** | **5121**„Conturi la bănci în lei” |

2.6.1.5. Înregistrarea plăților efectuate reprezentând cheltuieli neeligibile, plătite beneficiarului conform art. 12 alin. (1) din OUG nr. 133/2021, devenite eligibile și suportate din program

* Înregistrarea datoriei față de bugetul de stat cu suma plătită în anii anteriori ca și cheltuială neeligibilă devenită eligibilă, în baza documentelor aferente acestei operațiuni, respectiv Nota de autorizare, Nota debit și Nota contabilă:

|  |  |  |
| --- | --- | --- |
| **462**„Creditori diverși” | **=** | **4481**„Alte datorii față de bugetul statului” |

2.6.1.6. Înregistrarea reîntregirii contului de disponibil - cheltuieli neeligibile cu sumele eligibile de plată, autorizate în cererea de rambursare

* Reîntregirea contului de disponibil - cheltuieli neeligibile cu suma eligibilă aferentă fondurilor UE în baza documentelor aferente acestei operațiuni, respectiv Nota de transfer și Extrasul de cont:

|  |  |  |
| --- | --- | --- |
| **581**„Viramente interne” | **=** | **5121**„Conturi la bănci în lei” |
| **5121**„Conturi la bănci în lei” | **=** | **581**„Viramente interne” |

* Reîntregirea contului de disponibil - cheltuieli neeligibile cu suma eligibilă aferentă cofinanțării de la bugetul de stat, în baza documentelor aferente, respectiv Nota de transfer și Extrasul de cont:

|  |  |  |
| --- | --- | --- |
|  **581**„Viramente interne” | **=** | **5121**„Conturi la bănci în lei” |
| **5121**„Conturi la bănci în lei” | **=** | **581**„Viramente interne” |

2.6.1.7. Transferul la bugetul de stat al cheltuielilor neeligibile plătite în anii precedenți celui în care acestea au devenit eligibile, în baza documentelor aferente acestei operațiuni, respectiv Extrasul de cont:

|  |  |  |
| --- | --- | --- |
| **4481**„Alte datorii față de bugetul statului” | **=** | **5121**„Conturi la bănci în lei” |

2.6.2. Finanțarea de la bugetul de stat a sumelor solicitate de ACP, conform art. 12 alin. (1) din OUG nr. 133/2021 (sume rezultate din note de debit de la CE, debite nerecuperate de la beneficiari la închiderea programului, diferențele rezultate la închiderea parțială/finală a programelor operaționale ca urmare a depășirii sumelor alocate în euro la nivel de program operațional din instrumente structurale și din cofinanțare publică, penalități de întârziere în cazul nereturnării în termen a împrumuturilor din vărsăminte din privatizare etc.)

- Plata către ACP a sumelor solicitate în baza documentelor aferente acestei operațiuni, respectiv Nota de debit:

|  |  |  |
| --- | --- | --- |
| **462**„Creditori diverși” | **=** | **5121**„Conturi la bănci în lei” |

2.7. Plăți aferente instrumentelor financiare

2.7.1. Înregistrarea încasării sumei corespunzătoare cererii de fonduri UE, în baza documentelor aferente acestei operațiuni, respectiv Cererea de fonduri pentru instrumente financiare, Extrasul de cont - în euro:

|  |  |  |
| --- | --- | --- |
| **5124**„Conturi la bănci în valută” | **=** | **462**„Creditori diverși” |

2.7.2. Înregistrarea încasării sumei reprezentând fonduri de la bugetul statului, în baza documentelor aferente acestei operațiuni, respectiv Cererea de fonduri pentru instrumente financiare, Extrasul de cont - în lei:

|  |  |  |
| --- | --- | --- |
| **5121**„Conturi la bănci în lei” | **=** | **462**„Creditori diverși” |

2.7.3. Înregistrarea schimbului valutar din lei în euro al sumei din cofinanțarea de la bugetul statului, în baza documentelor aferente acestei operațiuni, respectiv Extrasul de cont:

|  |  |  |
| --- | --- | --- |
| **581**„Viramente interne” | **=** | **5121**„Conturi la bănci în lei” |
| **5124**„Conturi la bănci în valută” | **=** | **581**„Viramente interne” |

2.7.4. Înregistrarea sumei datorate FM din fonduri UE, la cursul de schimb de la data emiterii cererii de plată, în baza documentelor aferente acestei operațiuni, respectiv Cererea de plată, Nota contabilă:

|  |  |  |
| --- | --- | --- |
| **4482**„Alte creanţe privind bugetul statului” | **=** | **462**„Creditori diverși” |

2.7.5. Înregistrarea diminuării sumei din fonduri UE datorate FM ca urmare a diminuării sumei solicitate, la cursul de schimb de la data emiterii cererii de plată, în baza documentelor aferente acestei operațiuni, respectiv Nota de autorizare, Nota contabilă - în roșu:

|  |  |  |
| --- | --- | --- |
| **4482**„Alte creanţe privind bugetul statului” | **=** | **462**„Creditori diverși” |

2.7.6. Înregistrarea plății către FM a sumelor aferente cererii de plată din fonduri UE în baza documentelor aferente acestei operațiuni, respectiv Extrasul de cont

* În cazul înregistrării de diferențe favorabile de curs valutar:

|  |  |  |
| --- | --- | --- |
| **462**„Creditori diverși” | **=** | **%****5124**„Conturi la bănci în valută” **7343**„Venituri din diferenţe de curs valutar rezultate din activităţile fără scop patrimonial” |

* În cazul înregistrării de diferențe nefavorabile de curs valutar:

|  |  |  |
| --- | --- | --- |
| **%****462**„Creditori diverși”**665** „Cheltuieli din diferențe de curs valutar” | **=** | **5124**„Conturi la bănci în valută”  |

2.7.7. Înregistrarea sumei plătite FM validate de AM, cuprinsă în cererea de plată către CE de ACP, în baza documentelor aferente acestei operațiuni, respectiv Nota contabilă generată pe baza informațiilor din MySMIS:

|  |  |  |
| --- | --- | --- |
| **462**„Creditori diverși” | **=** | **4482**„Alte creanţe privind bugetul statului” |

2.7.8. Corectarea sumelor validate de AM ca urmare a transmiterii de către ACP a cererii de plată la CE, prin restituirea sumelor de către ACP - în roșu:

|  |  |  |
| --- | --- | --- |
| **462**„Creditori diverși” | **=** | **4482**„Alte creanţe privind bugetul statului” |

2.7.9. Înregistrarea sumei datorate FM din cofinanțarea de la BS, la cursul de schimb de la data emiterii cererii de plată, în baza documentelor aferente acestei operațiuni, respectiv Cererea de plată, Nota contabilă:

|  |  |  |
| --- | --- | --- |
| **4482**„Alte creanţe privind bugetul statului” | **=** | **462**„Creditori diverși” |

2.7.10. Înregistrarea diminuării sumei din cofinanțarea de la bugetul statului datorată FM ca urmare a autorizării acesteia, la cursul de schimb de la data emiterii cererii de plată, în baza documentelor aferente acestei operațiuni, respectiv Nota de autorizare, Nota contabilă - în roșu:

|  |  |  |
| --- | --- | --- |
| **4482**„Alte creanţe privind bugetul statului” | **=** | **462**„Creditori diverși” |

2.7.11. Înregistrarea plății către FM a sumei reprezentând cererea de plată - cofinanțare de la bugetul statului, în baza documentelor aferente acestei operațiuni, respectiv Extrasul de cont

* În cazul înregistrării de diferențe favorabile de curs valutar:

|  |  |  |
| --- | --- | --- |
| **462**„Creditori diverși” | **=** | **%****5124**„Conturi la bănci în valută” **7343**”Venituri din diferenţe de curs valutar rezultate din activităţile fără scop patrimonial” |

* În cazul înregistrării de diferențe nefavorabile de curs valutar:

|  |  |  |
| --- | --- | --- |
| **%****462**„Creditori diverși”**665** „Cheltuieli din diferențe de curs valutar” | **=** | **5124**„Conturi la bănci în valută”  |

2.7.12. Înregistrarea sumei autorizate, plătită FM, aferentă cofinanțării de la bugetul statului, validată de AM în baza documentelor justificative aferente acestei operațiuni, respectiv Nota contabilă generată pe baza informațiilor din MySMIS:

|  |  |  |
| --- | --- | --- |
| **462**„Creditori diverși”  | **=** | **4482**„Alte creanţe privind bugetul statului” cofinanțare |

2.7.13. Înregistrarea sumei returnate de ACP ca urmare a constatării unor nereguli intervenite între data validării plății de către AM și data transmiterii cererii de plată la CE, în baza documentelor aferente acestei operațiuni, respectiv Nota contabilă generată pe baza informațiilor din MySMIS - în roșu:

|  |  |  |
| --- | --- | --- |
| **462**„Creditori diverși” | **=** | **4482**„Alte creanţe privind bugetul statului” cofinanțare |

***Capitolul 3. Înregistrarea comisioanelor bancare în situația în care acestea vor fi percepute de către Trezorerie/bancă comercială pentru conturile de disponibilități***

- Înregistrarea cheltuielilor cu serviciile bancare, în baza documentelor aferente acestei operațiuni, respectiv Extrasul de cont, Nota contabilă:

|  |  |  |
| --- | --- | --- |
| **627**„Cheltuieli cu serviciile bancare și asimilate” | **=** | **%****5121**„Conturi la bănci în lei” **5124**„Conturi la bănci în valută”  |

***Capitolul 4. Înregistrarea dobânzilor bancare în situația în care acestea vor fi acordate de către Trezorerie/bancă comercială pentru conturile de disponibilități***

* Înregistrarea dobânzilor bancare acordate de către Trezorerie/bancă comercială, în baza documentelor aferente acestei operațiuni, respectiv Extrasul de cont, Nota contabilă:

|  |  |  |
| --- | --- | --- |
| **%****5121**„Conturi la bănci în lei” **5124**„Conturi la bănci în valută”  | **=** | **7341**„Venituri din dobânzile obţinute din plasarea disponibilităţilor rezultate din activităţile fără scop patrimonial” |

***Capitolul 5. Închiderea conturilor de cheltuieli la sfârșitul perioadei în vederea stabilirii rezultatului patrimonial, aferente disponibilităților fondurilor externe nerambursabile și fondurilor de la bugetul de stat***

- Închiderea conturilor de cheltuieli în baza documentului aferent acestei operațiuni, respectiv Nota contabilă:

|  |  |  |
| --- | --- | --- |
| **1211**„Excedent sau deficit privind activităţile fără scop patrimonial” | **=** | **%****627**„Cheltuieli cu serviciile bancare și asimilate”**665**„Cheltuieli din diferențe de curs valutar” |

***Capitolul 6. Închiderea conturilor de venituri la sfârșitul perioadei în vederea stabilirii rezultatului patrimonial, aferente disponibilităților fondurilor externe nerambursabile și fondurilor de la bugetul de stat***

- Închiderea conturilor de venituri în baza documentului aferent acestei operațiuni, respectiv Notă contabilă:

|  |  |  |
| --- | --- | --- |
| **%****7341**„Venituri din dobânzile obţinute din plasarea disponibilităţilor rezultate din activităţile fără scop patrimonial”**7343**„Venituri din diferenţe de curs valutar rezultate din activităţile fără scop patrimonial” | **=** | **1211**„Excedent sau deficit privind activităţile fără scop patrimonial” |

**Abrevieri utilizate**:

ACP – Autoritatea de Certificare și Plată

ADR - Agenţie pentru Dezvoltare Regională

AM – Autoritate de management

BS – bugetul statului

CE – Comisia Europeană

FM – Fondul Manager

UE – Uniunea Europeană